Radamel Falcao
Radamel Falcao García Zárate (; Santa Marta, 10. veljače 1986.) je kolumbijski nogometaš i reprezentativac, trenutno član Galatasarayja, koji igra na poziciji napadača. Njegovi nadimci su El Tigre (sh. "Tigar") i "Kralj Europsle lige".

Falcao je profesionalnu karijeru započeo s već 13 godina u sada ugašenom kolumbijskom klubu Lanceros Boyacá, odakle je prešao u argentinski River Plate, s kojim je 2008. postao državni prvak. Godine 2009. odlazi u Porto, s kojim osvaja nekoliko trofeja, uključujući i dvostruku krunu iz 2011., odnosno Primeiru Ligu i Europsku ligu. Falcao je postao najbolji strijelac kluba u međunarodnim natjecanjima te je postavio rekord za najviše golova (17) u jednoj europskoj sezoni. Isto tako postao je prvi Kolumbijac kojemu je uručena portugalska Zlatna lopta. U kolovozu 2011. odlazi u Atlético Madrid za klupski rekord od €40,000,000 te ih je 2012. godine odveo do naslova Europske lige i Superkupa. Falcao je drugu godinu za redom bio najbolji strijelac Europske lige i prvi igrač u historiji koja je osvajao uzastopne naslove s dva različita kluba.

U svibnju 2013., Falcao odlazi u Monaco za klupski rekord od €60,000,000; ipak, ozljeda prednjeg križnog ligamenta spriječila ga je u igri nekoliko mjeseci. Sljedeće dvije sezone, Falcao provodi na posudbama u Chelseaju i Manchester Unitedu, prije nego se 2016. godine vraća u Monaco i pomaže mu u osvajanju titule francuskog prvaka. Od 2019. godine je član turskog Galatasarayja.

Falcao je 2007. godine imao svoj seniorski debi za reprezentaciju Kolumbije, skupivši preko 70 nastupa i postavši njezin najbolji strijelac. Nastupio je na Copa Américi 2011. i 2015. godine. Svjetsko prvenstvo 2014. propustio je zbog ozljede, dok je na Svjetskom prvenstvu 2018. postigao svoj prvi gol na tom natjecanju. 

Kolumbijski fudbaleri
Fudbaleri ili nogometaši River Platea
Fudbaleri ili nogometaši Porta
Fudbaleri ili nogometaši Atlético Madrida
Fudbaleri ili nogometaši AS Monaka
Fudbaleri ili nogometaši Manchester Uniteda
Fudbaleri ili nogometaši Chelseaja
Fudbaleri ili nogometaši Galatasaraya